Document ID: 32004R1332

UREDBA KOMISIJE (ES) št. 1332/2004
z dne 20. julija 2004
o trajnem dovoljenju nekaterih dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi za živali (1) in zlasti člena 3 in člena 9d(1),
ob upoštevanju naslednjega:
(1)
Direktiva 70/524/EGS zagotavlja podlago za izdajo dovoljenj za dodatke, ki se uporabljajo v Skupnosti. Dodatki, ki so navedeni v delu II Priloge C k tej direktivi, se lahko dovolijo brez časovne omejitve, v kolikor so izpolnjeni določeni pogoji.
(2)
Uporaba encimskega pripravka iz endo-1,4-betaksilanaze, ki jo proizvaja Aspergillus oryzae (DSM 10287), je bila začasno prvič dovoljena za piščance za pitanje, purane za pitanje in pujske z Uredbo (ES) št. 1436/98 (2).
(3)
Uporaba encimskega pripravka iz endo-1,4-betaksilanaze in endo-1,4-betaglukanaze, ki ju proizvaja Humicola insolens (DSM 10442), je bila začasno prvič dovoljena za piščance za pitanje z Uredbo Komisije (ES) št. 1436/98 (2).
(4)
Predloženi so bili novi podatki v prid prošenj za izdajo dovoljenja brez časovne omejitve za vsakega od teh encimskih pripravkov. Vrednotenje kaže, da vsak pripravek izpolnjuje pogoje določene v Direktivi 70/524/EGS za pridobitev takšnega dovoljenja.
(5)
Torej se uporabo teh encimskih pripravkov dovoli brez časovne omejitve pod določenimi pogoji.
(6)
Vrednotenje uporabe kaže, da so potrebni določeni postopki za zaščito delavcev pred izpostavitvijo dodatkom, ki so navedeni v prilogah. Takšna zaščita se mora zagotoviti z izvajanjem Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (3).
(7)
Ukrepi, predvideni s to uredbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO UREDBO:
Člen 1
Pripravki, ki spadajo v skupino „encimov“, kot je opredeljeno v prilogah I in II, se brez časovne omejitve dovolijo kot dodatki v prehrani živali pod pogoji, določenimi v teh prilogah.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. julija 2004

Labels: 17
16
6